Агенцијата за заштита на правото на слободен пристап до информациите од јавен карактер согласно член 109 став 4 од Законот за општата управна постапка (“Службен весник на Република Македонија“ бр. 124/15), а врз основа на член 27 и член 34 став (1) од Законот за слободен пристап до информации од јавен карактер (“Службен весник на Република Северна Македонија“ бр. 101/19) и Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр. 60/20), постапувајќи по Жалбата изјавена од О. С. од Прилеп поднесена против Државно правобранителство на Република Северна Македонија, по предметот Барање за пристап до информации од јавен карактер, на 28.01.2025 година го донесе следното

**Р Е Ш Е Н И Е**

**1**. Жалбата изјавена од од О. С. од Прилеп поднесена против Државно правобранителство на Република Северна Македонија, заведена во Агенцијата под бр.08-24 на 21.01.2025 година, по предметот Барање за пристап до информации од јавен карактер**, СЕ ОДБИВА како неоснована**.

**2. СЕ ПОТВРДУВА** Решението на Имателот на информација ПИ.бр.10-1/25 од 20.01.2025 година**.**

**О Б Р А З Л О Ж Е Н И Е**

## О. С. од Прилеп, на 01.01.2025 година по електронски пат поднела Барање за пристап до информации од јавен карактер до Државното правобранителство - Прилеп, со кое побарала по е-маил да и се достави електронски запис од следната информација:

„Списите содржани во постапката за приватизација на КП бр.23858/25 за КО Прилеп за кое Државното правобранителство како странка во постапката дало согласност. Напоменувам, сите содржани податоци кои се дефинирани како лични согласно Законот за заштита на лични податоци да ги анонимизирате затоа што не се предмет на ова Барање.“

Имателот на информации на ова Барање не одговорил во законски предвидениот рок, поради што Барателот на информацијата, во законски предвидениот рок, поднел Жалба заведена во Агенцијата под бр. 08-24 на 21.01.2025 година. Во Жалбата е наведеното дека „е-маил достава на БАрање за СПИЈК доставено до Државно правобранителство за подрачје Прилеп преку електронска пошта на 01.01.2025 година (копие проследно до Државно правобранителство на РСМ).“

Агенција, преку е-маил заведен под бр.08-24 од 21.01.2025 година, ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.

Имателот на информации на 22.01.2025 година до Агенцијата достави Одговор на жлба ПИ-1/25 од 22.01.2025 година, заведен во Агенцијата под бр.08-24. Во Одговорот на жалба Имателот наведува дека „...Во однос на Жалбата, а која се однесува за барање за отуѓување на градежно земјиште со ел.јавно наддавање на КП.бр.23858/25 за КО Прилеп, Ве известувам дека на ден 20.01.2025 година е донесено Решение ПИ-10-1/25 од 20.01.2025 г. со кое се дозволува Барањето за пристап до информации од јавен карактер, но поради тоа што конкретниот предмет со наш бр.М.бр.1634/14 е поништен, барателката е известена дека не сме во можност физички да и го доставиме.“ Во прилог го достави Решението ПИ.бр.10-1/25 од 20.01.2025 година со кое Барањето на Барателот се дозволува, во кое е наведено: „....Државното правобранителство на Република Северна Македонија...по извршена проверка во архива, односно по проверка во уписникот „М“ утврди дека во Државното правобранителство на РСМ подрачје Прилеп заведен е предмет под М.бр.1634/14 во кој уписник стои дека е поднесено барање од Нотар Татјана Адамоска Конеска со барање да се даде мислење, за договор за отуѓување на градежно земјиште на КП.бр.23858/25 за КО Прилеп....По предметот наш бр.М.бр.1634/14 е постапено, согласно и од увидот во Уписникот јасно стои дека истиот е поништен, согласно Законот за архивски материјал....Државното правобранителство-Прилеп има докази за законско поништување на бараните документи, на барателот не сме во можност да му овозможиме пристап до истите...“. Во прилог ги достави сите списи во врска со предметот за денационализација, меѓу другото и: допис „Предлог иницијатива за покренување на постапка за утврдување на дисциплинска одговорност“ од О. С. од Прилеп, насловен до Државно правобранителство на Република Северна Македонија од 06.01.2025 година; Решение од Комисија за одлучување по барањата за денационализација за општините Битола, Демир Хисар, Прилеп....бр.25-1425/2 од 20.11.2024 година; Решение бр.УП1 17-74 од 23.05.2019 година со кое се дава согласност за уништување на документарниот материјал за период од 2012-2014 година, предложен со барање Р.бр:10-81/19-1 од 22.05.2019 година и предложениот попис на документарен материјал за уништување, издаден од Државен архив на Република Северна Македонија-Одделение Прилеп; и Сумарен опис по видови документарен материјал“. Во дописот „Предлог иницијатива за покренување на постапка за утврдување на дисциплинска одговорност“ е наведено: „Предметните катастарски парцели се до 1981 година биле со утврдено право на сопственост **на мојот покоен татко**, А. С. од Прилеп, кога истите се експроприрани без платен надомест од страна на Државата.“

 Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер, ја разгледа Жалбата изјавена од Барателот на информацијата, истата **ја одби како неоснована, а Решението на Имателот на информации го потврди**, поради следното:

По разгледувањето на Барањето, Жалбата, Решението на Имателот на информации и доставените докази од страна на Имателот на информации, Агенцијата констатира дека во конкретниот случај, Имателот на информации правилно постапил по Барањето на Барателот со донесување на Решение со кое Барањето се уважува и на Барател му се доставува соодветен одговор, односно врз основа на законско поништување на бараните документи со што не бил во можност на Барателот да му ги достави бараните информации.

Согласно член 3 став 1 алинеа 2 од Законот за слободен пристап до информации од јавен карактер “ информација од јавен карактер “е информација во која било форма што ја создал или со која располага имателот на информацијата согласно со неговите надлежности, поради што Имателот на информации не е должен да создава нова информација за да го задоволи Барателот во однос на неговото поднесено Барање на информации за слободен пристап до информации од јавен карактер.

 Врз основа на списите доставени до Агенцијата, Агенцијата констатира дека Барањето на Барателот, поднесено до Државното правобранителство на Република Северна Македонија, не претставува барање за пристап до информации од јавен карактер, туку е барање од личен интерес.

 Согласно погоре наведеното, Агенцијата му укажува на жалителот дека своите права и приватни (лични) интереси може и треба да ги остварува пред се согласно материјалните закони кои ја регулираат соодветната материја во предметите во кои тој се јавува како странка и правната заштита може да ја бара согласно тие закони.

Агенцијата на жалителот му укажува дека целта на Законот за слободен пристап до информации од јавен карактер и на Упатството за спроведување на Законот за слободен пристап до информации од јавен карактер е на физичките и правните лица да им се овозможи да го остварат правото на слободен пристап до информации од јавен карактер и обезбедат јавност и отвореност во работењето на органите, за начинот на користење и трошење на јавните пари, парите на граѓаните, да се овозможи учество на граѓаните во креирањето и водењето на јавните политики и слично.

Законот за слободен пристап нема за цел, преку поднесување на барање за пристап до информации од јавен карактер, барателите на информации да остваруваат лични, приватни или индивидуални права, или како странки да обезбедуваат докази за водење на судски постапки, дополнително да бараат и предлагаат преземање на управни дејствија и донесување на потврди, извештаи и/или други акти, за кои се во тек, или врз основа на бараните податоци ќе бидат поведени постапки пред надлежните судови, каде што барателот на информации со поднесување „претставки“ и „иницијативи“ до Имателот на информации **е странка на постапка по денационализација**.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

 **Директор,**

 **Пламенка Бојчева**